62020TO0150(01)_INF
Определение на председателя на Общия съд от 30 юни 2020 г. —Tartu Agro/Комисия
(Дело T‑150/20 R)
„Обезпечително производство — Държавни помощи — Решение, с което помощта се обявява за несъвместима с вътрешния пазар и се разпорежда нейното възстановяване — Молба за спиране на изпълнението — Липса на неотложност“
1.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Финансова вреда — Ситуация, която може да застраши съществуването на дружеството ищец или жалбоподател или която необратимо променя положението му на пазара — Липса на конкретни и точни данни, подкрепени с подробни писмени доказателства — Липса на неотложност
(членове 278 ДФЕС и 279 ДФЕС; член 156 от Процедурния правилник на Общия съд)
(вж. т. 28—37)
2.
Обезпечително производство — Спиране на изпълнението — Временни мерки — Условия за постановяване — Неотложност — Значителна и непоправима вреда — Тежест на доказване — Значителна и непоправима вреда на жалбоподателя — Засягане на негов личен интерес — Засягане на правата на трети лица — Изключване
(членове 278 ДФЕС и 279 ДФЕС; член 156 от Процедурния правилник на Общия съд)
(вж. т. 40—42)
Предмет
Искане на основание членове 278 ДФЕС и 279 ДФЕС за спиране на изпълнението на Решение C(2020) 252 окончателен на Комисията от 24 януари 2020 г. относно държавна помощ SA.39182 (2017/C) (ex 2017/NN) (ex 2014/CP), предоставена от Република Естония на жалбоподателя
Диспозитив
1)
Отхвърля молбата за допускане на обезпечение.
2)
Отменя определение от 30 март 2020 г., Tartu Agro/Комисия (T‑150/20 R).
3)
Не се произнася по съдебните разноски.